Εντουαρντό Καμαβινγκά

Ο Εντουαρντό Καμαβινγκά (γαλλικά: Eduardo Camavinga, γενν. στις 10 Νοεμβρίου 2002) είναι Γαλλοαγκολέζος επαγγελματίας ποδοσφαιριστής, ο οποίος αγωνίζεται ως μέσος για τη Ρεάλ Μαδρίτης.

Πρώιμη ζωή 
Ο Καμαβινγκά γεννήθηκε στην Ανγκόλα το 2002 από Κονγκολέζους γονείς. Έχει πέντε αδέλφια. Η οικογένειά του μετακόμισε στη Γαλλία όταν ήταν 2 ετών. Μετακόμισαν στο Φουζέρ, όπου μεγάλωσε. Για κάποια περίοδο εξασκούταν στο τζούντο, πριν το αφήσει, για να επικεντρωθεί αποκλειστικά στο ποδόσφαιρο. Το 2013, το σπίτι της οικογένειας κάηκε, καταστρέφοντας το μεγαλύτερο μέρος της ιδιοκτησίας της οικογένειας.

Επαγγελματική σταδιοδρομία 
Ο Καμαβινγκά αποτελεί μέλος των ακαδημιών της Σταντ Ρενναί από την ηλικία των 11 ετών. Υπέγραψε το πρώτο επαγγελματικό συμβόλαιο του με τη Σταντ Ρενναί στις 14 Δεκεμβρίου 2018, σε ηλικία 16 ετών και ενός μήνα, καθιστώντας τον το νεότερο επαγγελματία στην ιστορία του συλλόγου. Έκανε το επαγγελματικό ντεμπούτο του στην ισοπαλία με 3-3 για τη Λιγκ 1 εναντίον της Ανζέ στις 6 Απριλίου 2019, όπου έγινε ο νεότερος παίκτης που έπαιξε ποτέ για την πρώτη ομάδα της Σταντ Ρενναί, σε ηλικία 16 ετών και 4 μηνών. Στις 31 Αυγούστου 2021 ο Καμαβινγκά υπέγραψε συμβόλαιο έως το 2027 με την Ρεάλ Μαδρίτης.

Διεθνής σταδιοδρομία 
Στις 11 Νοεμβρίου 2019, ο Καμαβινγκά έλαβε τη γαλλική ιθαγένεια και επιλέχθηκε στην Εθνική Γαλλίας U21 για τους αγώνες με τη Γεωργία και την Ελβετία, αφού ο Ματεό Γκεντουζί κλήθηκε στην Εθνική ανδρών.

Διακρίσεις 
Ατομικές 

 Λιγκ 1 Παίκτης του Μήνα: Αύγουστος 2019

Παραπομπές

Εξωτερικοί σύνδεσμοι 
 Προφίλ Γαλλίας  στο FFF 
 Προφίλ στο StadeRennais.com 
       
 Προφίλ στο Transfermarkt.com 

Γάλλοι ποδοσφαιριστές
Ανγκολανοί ποδοσφαιριστές
Μέσοι ποδοσφαιριστές
Γάλλοι ανγκολανής καταγωγής
Γάλλοι με καταγωγή από τη Λαϊκή Δημοκρατία του Κονγκό
Ποδοσφαιριστές Εθνικής Γαλλίας Κ21
Ποδοσφαιριστές Εθνικής Γαλλίας
Ποδοσφαιριστές Σταντ Ρενναί
Ποδοσφαιριστές Ερασιτεχνικού Πρωταθλήματος Γαλλίας 2
Ποδοσφαιριστές Λιγκ 1
Ποδοσφαιριστές Ρεάλ Μαδρίτης